Interesant, incidentul a fost făcut public doar după ce presa a insistat pa acest subiect. Subiect care a fost tratat din diferite unghiuri, mai ales că autoritățile nu au dat dovadă de transparență. De altfel, politica de stat din România pare a fi cea a struțului care își ascunde capul în pământ, cel puțin când vine vorba despre astfel de incidente militare.
Printre entitățile media care au abordat subiectul se numără Știrile PRO TV, cu mențiunea că subiectul a fost abordat factual, publicul larg fiind informat că un aparat de zbor fără pilot a fost descoperit pe teritoriul țării noastre. Nu au fost oferite detalii suplimentare despre specificul acestui incident sau implicațiile acestuia, conform Informat.ro.
Între timp, Euronews România, Libertatea și Hotnews.ro anunțau prăbușirea unui aparat de zbor în Botoșani, însă se punea accent pe faptul că incidentul nu a fost făcut public. Dacă Euronews anunța că ”evenimentul a fost ținut la secret”, Monitorul de Botoșani vorbea despre faptul că ”autoritățile au păstrat cazul sub tăcere”.
Mai mult, Monitorul de Botoșani a sugerat că aparatul de zbor ar avea o origine ucraineană, adăugând un ”element de dramatism prin utilizarea sintagmei strict secret”. O abordare aproape identică are și spotmedia, care susține că Ministerul Apărării ”a ținut secret timp de trei luni” această informație.
Totodată, Știripesurse.ro a atras atenția asupra gravității incidentului, cu mențiunea că autoritățile nu au făcut publică informația pentru a nu ”panica publicul larg”. Subiectul a fost tratat și de către Fanatik.ro și DC News, însă aceste publicații au preferat să se concentreze pe reacțiile post-incident, cu mențiunea că MApN a avut o reacție întârziată.
Același subiect a fost tratat și de Ziarul Profit, Cotidianul sau Gândul, publicații care au evidnțiat faptul că MApN a confirmat oficial acest incident cu o întârziere foarte mare. Concluzia Informat.ro, ”majoritatea publicațiilor au subliniat faptul că incidentului a fost ținut secret, punând accent pe întârzierea cu care autoritățile au informat publicul”.
”În concluzie, Media s-a concentrat pe originea ucraineană a aparatului și pe potențialul său impact asupra securității naționale. Deși toate sursele subliniază importanța incidentului, abordările variază de la simpla menționare a faptelor, la interpretări mai dramatice care sugerează neglijență sau incompetență din partea autorităților.
În general, prevalența temei secretomaniei indică o preocupare pentru transparența guvernamentală”, arată sursa citată. În topul ”entităților menționate” în această perioadă se află Ministerul Apărării Naționale (MApN), dronele din Ucraina, autoritățile române și județul Botoșani.
Așa cum menționează sursa citată, ”sinteză realizată cu ajutorul unui flux de monitorizare asigurat de NewsVibe Romania, precum și a datelor Google News. Analiza, datele și imaginile prezentate au fost îmbunătățite cu ajutorul unor instrumente de Machine Learning și Artificial Intelligence.”.